**EUROPA IN MUSICA. Stagiunea muzicală a cluster-ului EUNIC Roma**

**Concert de muzică barocă “… AL ESTILO ITALIANO**”

**la Accademia di Romania in Roma**

Joi, 14 noiembrie 2019, ora 19:00, în Galeria de Artă a Accademia di Romania in Roma (Viale delle Belle Arti 110), va avea loc o nou concert în cadrul proiectului **EUROPA IN MUSICA – Stagiunea muzicală a cluster-ului EUNIC Roma**, un eveniment organizat de Institutul Cervantes din Roma, CNDM – Centro Nacional de Difusiòn Musical și Accademia di Romania in Roma, în parteneriat cu Conservatorul de Muzică “Santa Cecilia” din Roma și cluster-ul EUNIC Roma.

Concertul intitulat “**… AL ESTILO ITALIANO**”, organizat în cadrul proiectului *EUROPA IN MUSICA. Stagiunea muzicală a cluster-ului EUNIC Roma* și a celei de-a IV-A ediții a *Proiectului Europa*, va fi susținut de **Grupul L’APOTHÉOSE**: **Laura Quesada** (flaut), **Victor Martìnez** (vioară barocă), **Roldàn Bernabé** (vioară barocă), **Carla Sanfélix** (violoncel baroc) și **Asìs Màrquez** (clavecin). În program piese de: José de San Juan, Alessandro Scarlatti, Juan Francésde Iribarren, Giacomo Focco, Pietro Antonio Locatelli, Mauro D’Alay, Vincente Basset și Leonardo Leo. **Intrarea liberă în limita locurilor disponibile.**

\*\*\*

**Ansamblul “L’Apothéose”**, originar din Madrid, prezintă în Italia un program în care sunt evidențiate relațiile dintre muzica spaniolă și cea italiană. Începând din secolul al XVIII-lea, muzica ce se compunea în Peninsula italiană a devenit un model de referință pentru cele mai multe curți europene, iar cea spaniolă nu a fost o excepție. Chiar dacă deja cu un veac înainte întâlnim câțiva muzicieni italieni în Spania, de fapt, din secolul al XVIII-lea, odată cu schimbarea dinastică de la cea Habsburgică la ce de Bourbon, prezența compozitorilor și a instrumentiștilor italieni s-a dovedit a fi mai marcantă: într-adevăr, muzicieni precum Arcangelo Corelli sau Domenico Scarlatti erau de mare notorietate în spațiul cultural iberic. Această influență a armoniilor italiene se poate observa atât la nivelul genurilor muzicale abordate și al influențelor stilistice, cât și în ceea ce privește aranjamentele operelor unor mai maeștri ai vremii.

Grupul L’Apothéose a fost înființat în 2015 ca un grup care celebrează reflecția și experimentarea printr-o interpretare istorică la cel mai înalt nivel, menținând idei clare, combinând toate cunoștințele muzicale pentru a transmite publicului conținutul emoțional și retoric propriu fiecărui compozitor.

Pentru informații:

[https://cultura.cervantes.es/roma/it/Proyecto-Europa-IV:-L%E2%80%99Apoth%C3%A9ose/128366](https://cultura.cervantes.es/roma/it/Proyecto-Europa-IV%3A-L%E2%80%99Apoth%C3%A9ose/128366)